
ЕЎРАЗІЙСКАЯ ЭКАНАМІЧНАЯ КАМІСІЯ
КАЛЕГІЯ


РАШЭННЕ

	«22» жніўня 2023 г.
	         № 131
	                              г. Масква



Аб вызначэнні выпадкаў, якія адносяцца да няштатных сітуацый і ўзніклі на шляху руху (перавозкі) па тэрыторыях дзяржаў – членаў Еўразійскага эканамічнага саюза аб’ектаў адсочвання

У адпаведнасці з пунктам 1 артыкула 11 Пагаднення аб прымяненні ў Еўразійскім эканамічным саюзе навігацыйных пломбаў для адсочвання перавозак ад 19 красавіка 2022 года і пунктам 49 дадатку № 2 да Рэгламенту работы Еўразійскай эканамічнай камісіі, зацверджанага Рашэннем Вышэйшага Еўразійскага эканамічнага савета ад 23 снежня 2014 г. № 98, Калегія Еўразійскай эканамічнай камісіі вырашыла:
1. Вызначыць, што да няштатных сітуацый адносяцца наступныя выпадкі, якія ўзніклі на шляху руху (перавозкі) па тэрыторыях дзяржаў – членаў Еўразійскага эканамічнага саюза (далей – дзяржавы-члены) аб’ектаў адсочвання:
а) парушэнне цэласнасці элемента пламбавання навігацыйнай пломбы (вызначаецца пры візуальным аглядзе навігацыйнай пломбы або на аснове даных, якія перадаюцца навігацыйнай пломбай, і фіксуецца інфармацыйнай сістэмай нацыянальнага аператара, у якой яна зарэгістравана, з наступнай перадачай інфармацыі аб гэтым выпадку праз інфармацыйную сістэму ўпаўнаважанага аператара (органа) сваёй дзяржавы-члена ў інфармацыйную сістэму ўпаўнаважанага аператара (органа) дзяржавы-члена, на тэрыторыі якой пачалося адсочванне перавозкі);
б) парушэнне цэласнасці корпуса электроннага блока навігацыйнай пломбы (вызначаецца пры візуальным аглядзе навігацыйнай пломбы або на аснове даных, якія перадаюцца навігацыйнай пломбай, і фіксуецца інфармацыйнай сістэмай нацыянальнага аператара, у якой яна зарэгістравана, з наступнай перадачай інфармацыі аб гэтым выпадку праз інфармацыйную сістэму ўпаўнаважанага аператара (органа) сваёй дзяржавы-члена ў інфармацыйную сістэму ўпаўнаважанага аператара (органа) дзяржавы-члена, на тэрыторыі якой пачалося адсочванне перавозкі);
в) адхіленне перавозкі, якая ажыццяўляецца аўтамабільным транспартам, ад маршрута руху на адлегласць большую за 50 км (у выпадку ўстанаўлення такога маршрута кантралюючым органам дзяржавы-члена) пры перавозцы аб’екта адсочвання па тэрыторыі гэтай дзяржавы-члена. Указаны параметр можа мяняцца кантралюючым органам у залежнасці ад умоў перавозкі.
Адхіленне перавозкі ад устаноўленага маршрута фіксуецца ў інфармацыйнай сістэме ўпаўнаважанага аператара (органа) дзяржавы-члена, нацыянальным аператарам якой ажыццяўляецца адсочванне перавозкі;
г) няспраўнасць навігацыйнай пломбы, у тым ліку такая, што перашкаджае перадачы дакументаў (звестак) у навігацыйную пломбу (фіксуецца інфармацыйнай сістэмай нацыянальнага аператара, у якой яна зарэгістравана, з наступнай перадачай інфармацыі аб гэтым выпадку праз інфармацыйную сістэму ўпаўнаважанага аператара (органа) сваёй дзяржавы-члена ў інфармацыйную сістэму ўпаўнаважанага аператара (органа) дзяржавы-члена, на тэрыторыі якой пачалося адсочванне перавозкі);
д) узровень зараду крыніцы сілкавання (акумулятара) навігацыйнай пломбы ніжэйшы за 15 працэнтаў (фіксуецца інфармацыйнай сістэмай нацыянальнага аператара, у якой яна зарэгістравана, з наступнай перадачай інфармацыі аб гэтым выпадку праз інфармацыйную сістэму ўпаўнаважанага аператара (органа) сваёй дзяржавы-члена ў інфармацыйную сістэму ўпаўнаважанага аператара (органа) дзяржавы-члена, на тэрыторыі якой пачалося адсочванне перавозкі);
е) непаступленне ўпаўнаважанаму аператару (органу), які ажыццяўляе адсочванне перавозкі, паведамленняў, якія ўтрымліваюць тэхналагічныя даныя навігацыйнай пломбы, на працягу 2 паслядоўных перыядаў інфармацыйнага ўзаемадзеяння паміж навігацыйнай пломбай і нацыянальным аператарам, у інфармацыйнай сістэме якога зарэгістравана такая навігацыйная пломба (фіксуецца ў інфармацыйнай сістэме ўпаўнаважанага аператара (органа) дзяржавы-члена, на тэрыторыі якой пачалося адсочванне перавозкі):
1 раз у 15 мінут (для перамяшчэння па тэрыторыі Рэспублікі Беларусь);
1 раз у 30 мінут (для перамяшчэння па тэрыторыі Рэспублікі Арменія і Кыргызскай Рэспублікі);
1 раз у гадзіну (для перамяшчэння па тэрыторыях Рэспублікі Казахстан і Расійскай Федэрацыі).
Указаныя параметры могуць мяняцца кантралюючым органам у залежнасці ад умоў перавозкі ў дыяпазоне ад 1 да 120 мінут.
2. Гэта Рашэнне ўступае ў сілу па сканчэнні 30 каляндарных дзён з даты яго афіцыйнага апублікавання.

